hanadutoit – Page 3 – Waepad-kind
Wanneer 'n mens dalk iewers by 'n restaurant sit of langs die sportvelde, is daar horde mense om jou, voor jou. Almal lyk anders. Die tale is partykeer vreemd, maar op hulle gesigte kan jy sien of is hulle gelukkig of hartseer of ongeduldig. Hulle liggaamstale spreek boekdele.
Dit is vir my altyd lekker om so na mense te sit en kyk. Almal het 'n lewe van hulle eie. Elkeen is op haar/sy eie "mission".
Party sit alleen. Party is in 'n "crowd". Partykeer wil ek ook eerder net so alleen wees tussen baie mense, ander kere soek ek geselskap. Natuurlik hang dit af hoe jy binne jou voel.
Weet jy waarvan ek praat? Terwyl jy daar sit, speel so baie goed af in jou kop. Is jou eie lewe deurmekaar of voel jy nie welkom nie, wat is die rede vir daardie alleen gevoel tussen mense?
Dit is dan wanneer 'n mens 'n sagte hand, 'n sagte woord dalk kort. Om te voel jy is tog iets werd. Dat jou plekkie helder in die sonlig is.
So het Hy vir elkeen 'n maat gemaak. Daardie een mens wat een is met jou al staan jy tussen honderde mense. Om sonder woorde jou hartklop te kan voel en te weet dat jou binnekant juig of benoud is. Daardie stil tye is party keer wanneer jy weet jou maat ken jou deur en deur.
Elkeen van ons is anders. Ons reageer anders in situasies. So maak daardie spesiale mens in jou lewe spesiaal deur net jy te wees. Min goed tel in die lewe as om net "genuine" te wees
Posted on March 20, 2019 by hanadutoit Posted in Persoonlik	Tagged anders, hanadutoit, Persoonlik, waepad, waepadkind	Leave a comment
Ek het Karen Kingsbury se boek, Onder Engele-vleuels, gelees.
Dit is 'n diep, diep boek. Dit vat aan 'n mens en weereens het ek besef ons elkeen is hier op aarde vir 'n rede. Jy is nie net maar gemaak deur Hom nie. Nee, Hy het groot planne vir jou.
Al volg jy jou eie weë, het Hy 'n manier om nogsteeds Syne tot uitvoer te bring. Met al die hulp van Sy engele. Wat my die meeste getref het van die boek, is dat engele lyk soos ek en jy. Hulle het name, hulle pas ons soos goud op. Hulle staan saam teen die donker wat ons wil oorval.
Die heel laaste bladsy skryf sy 'n baie waar stuk. "In Hebreërs 13:2 staan daar geskryf: " Moenie nalaat om gasvry te wees nie. Deur gasvry te wees het party mense, sonder dat hulle dit besef, selfs engele tuis ontvang!"
" Vir my beteken dit dat eendag iewers het iemand vir my 'n bemoedigende woord gegee, of gehelp in 'n krises of vir my gebid – en net dalk was daardie persoon in werklikheid 'n engel. Julle het die boek toegemaak en werklik besef hoe lief God julle het. Hoe Hy engele om 'n verskeidenheid redes sal stuur om na jou om te sien. Maar hoofsaaklik omdat Hy jou liefhet. Natuurlik is die engele in hierdie storie fiktief. Maar engele is 'n werklikheid. Het jy al ooit met 'n engel omgegaan? Nie een van ons sal vir seker weet nie, maar dalk het die lees van hierdie reeks jou gehelp om anders na jou eie lewe te kyk. Dit is dikwels makliker om die Here in ons lewe te sien werk as ons spesifiek na Sy vingerafdrukke daarin soek. En daardeur word ons geloof ook verdiep." – Karen Kingsbury
As ek dink aan alles wat op my pad was, moes hulle daar gewees het vir my en is hulle nogsteeds aan my sy. Watter "wow" gevoel om te weet ek is so kosbaar dat Hy en hulle 24/7 daar is. Dat ten spyte van al my foute, my nie een kant toegooi het nie, maar net stywer intrek. Nes die storie sê, " 'n Verhaal van hoe liefde, verlossing, die mens se doel en geloof herstel word in 'n wêreld vol gebrokenheid en seer."
Die boek is al lank in my kas, maar ek dink, nes dit in die storie ook staan, jy bêre iets, en môre lê dit weer daar. Dit was die regte tyd in my lewe om ONDER ENGELE-VLEUELS te lees. My te laat besef dat my tweede kans in die lewe belangrik was, dat geluk, liefde, vrede en vreugde nog lank deel van my lewe gaan wees. Ek moet stil staan en dit indrink want ek kyk teen dit vas. Ek moet die venster oop maak dat ek deel van dit kan word. Ek moet leef soos Hy dit uitlê, ek moet weet dat elke persoon wat my pad kruis, met 'n rede daar is of was, ek moet nie twyfel oor more nie. Nee, my geloof moet so sterk wees dat daardie venster nie weer sal toegaan nie.
So doen jouself 'n guns, lees haar boek. Ons moet verstaan dat ware liefde is, ware liefde, daar is God. Hy gee ons 'n raamwerk van mense wat altyd daar is om ons hand vas te hou op aarde. Hy het hulle vir 'n rede in jou lewe gebring. Gaan op jou knieë en dra elkeen van hulle op aan Hom. Noem hulle elkeen op hulle naam. As jy moet, spreek dié vry wat daardie venster in jou lewe toe hou. Vergifnis kos jou niks. Nee, dit maak jou vry!Gebede word verhoor, dit bring wonderwerke in jou lewe!
Wonderwerke soos mense, gebeurtenisse, mylpale, drome, werk, finansies, gesondheid, verhoudings, sukses, liefde. Maak daardie venster oop. Teug elke stukkie vars lug in, maak jou longe vol met dit. Dat dit deur jou are kan loop, en alles binne jou vernuwe.
Posted on March 10, 2019 by hanadutoit Posted in Persoonlik	Tagged Engele, hanadutoit, Persoonlik, waepad, waepadkind	Leave a comment
Die meeste tye in die lewe is net spesiaal as ons hulle so maak. Die gemiddelde dag is net gemiddeld omdat ons nie iets besonders daarvan maak nie. Die beste manier om 'n ervaring besonders te maak, is om ons bes daarmee te doen. Dit maak dit spesiaal. 'n Gewone gesprek word iets beters as jy met groot aandag luister. 'n Gewone verhouding verander heeltemal as jy buitengewone moeite daarmee doen. 'n Alledaagse gebeurtenis word spesiaal as jy dit kreatief benader. Jy kan enigiets meer belangrik maak deur jou bes daarmee te doen.
Posted on March 3, 2019 by hanadutoit Posted in Persoonlik	Tagged hanadutoit, Persoonlik, spesiaal, waepad, waepadkind	Leave a comment
Posted on March 2, 2019 by hanadutoit Posted in Vriendskap	Tagged hanadutoit, humor, humor tussen vriende, waepad, waepadkind	Leave a comment
Posted on March 1, 2019 March 1, 2019 by hanadutoit Posted in Persoonlik	Tagged alleen, hanadutoit, Persoonlik, waepad, waepadkind	Leave a comment
Posted on March 1, 2019 March 1, 2019 by hanadutoit Posted in Natuur	Tagged hanadutoit, natuur se lewenslesse, waepad, waepadkind	Leave a comment